text: পাঙ্গাল (মৈতৈ: ꯄꯥꯡꯒꯜ), যাদের পাঙ্গান (মৈতৈ: ꯄꯥꯡꯒꯟ), পানগাহাল (মৈতৈ: ꯄꯥꯡꯘꯜ) বা মণিপুরী মুসলিম (মৈতৈ: ꯃꯅꯤꯄꯨꯔꯤ ꯃꯨꯁ꯭ꯂꯤꯝ), নামেও ডাকা হয়, হচ্ছে একটি নৃতাত্ত্বিক জনগোষ্ঠী যারা ভারতের মণিপুর, আসাম, ত্রিপুরা এবং নাগাল্যান্ড রাজ্যে এবং একইসাথে বাংলাদেশের সিলেট বিভাগে বসবাস করে।
  
  ইতিহাস 
  পাঙ্গাল নামে পরিচিত, মণিপুরের মুসলমান, যারা সপ্তম শতাব্দী থেকেই (অতীতে পোয়রেই বা মৈত্রবাক বা মেখলি /মুঘলাই বা কাথে নামে) বিদ্যমান রয়েছে। "পাঙ্গাল" এর অর্থ সহজভাবে "মণিপুরী মুসলিম", যেহেতু তারা ইসলামধর্ম অনুসরণ করে। মণিপুরে কখন ইসলাম ধর্মের প্রসার ঘটে তা নিয়ে বিভিন্ন ঐতিহাসিক মতবাদ রয়েছে। কিছু উত্সে বলা হয়েছে এটি ৯৩০ খ্রিস্টাব্দের দিকে হতে পারে। তবে, বেশিরভাগ উত্স যে তারিখটি নিশ্চিত হিসাবে ধরে নিয়েছে তা ১৬০৬ খ্রিস্টাব্দ। পাঙ্গাল সম্প্রদায়ের উত্স নিয়েও একইভাবে ভিন্নভিন্ন মতভেদ আছে। সপ্তদশ শতাব্দীর গোড়ার দিকে মুবারিজ খান একটি অভিযানে গিয়েছিলেন এবং খাসি খাসিয়া এবং কাছাড়িদের ভূখণ্ডে বসবাসকারী একটি উপজাতি খুঁজে পান, যারা নিজেদেরকে মুঘল বলে অভিহিত করেছিল। মুঘল বইপুস্তকে বলা হয়েছে যে এই উপজাতিটি সত্যই তুরকো-মঙ্গোল তিমুরিডের বংশধর ছিল। সে সব বইয়ে বলা হয়েছে যে দ্বাদশ শতাব্দীর শেষভাগে তৈমুরের রাজত্বকালে সম্রাট এক চূড়ান্ত পর্যায়ে উপনীত হন এবং বাগদাদে তার রাজধানীতে ফিরে আসার আগে জমি রক্ষার জন্য একদল মঙ্গোল রেখে যান। এই গোত্রের সদস্যরা সাদা চামড়াযুক্ত ছিল, যারা চীনা-তিব্বতি ভাষায় কথা বলত, বিভিন্ন প্রকারের প্রাণী এবং শাকসব্জী খেত এবং বড় পাগড়ী এবং বড় পিতলের কানের দুল (টুন্কাল) পরত। মুবারিজ এই উপজাতিকে বহু কষ্টে পরাজিত করতে সক্ষম হন এবং তাদের কিছু জমি সুবাহ বাংলার সাথে সংযুক্ত করে দেন। ধারণা করা হয় যে এই উপজাতিটি মণিপুরী ছিল কারণ তারা মৈতৈ ভাষায় কথা বলত, যা একটি চীনা-তিব্বতীয় ভাষা। আসাম এবং বৃহত্তর সিলেটে মণিপুরীরা "মেই-মোগলাই" নামে পরিচিত ছিল।
  
  তথ্যসূত্র
  
  আরো পড়তে 
  
  Hui Legends of The Companions of The Prophet, China Heritage,20 Sep 2010, www.chinaheritagenewsletter.org/article.
   For Muslim settlement since 7th century see History Of Migration In the Valley Of Manipur by Dr. Oinam Ranjit Singh.
   Manipuri Muslims: Socially Speaking
  
  বহিঃসংযোগ
   Muslims in Manipur: A look at their socio-economic condition - TCN News
   How Muslims came to be in Manipur
  
  বিষয়শ্রেণী:ভারতের মুসলিম সম্প্রদায়
  বিষয়শ্রেণী:মণিপুরের জাতিগোষ্ঠী
  বিষয়শ্রেণী:ভারতের জাতিগোষ্ঠী
  বিষয়শ্রেণী:মুহাজির সম্প্রদায়
title: পাঙ্গাল